- Hindi News
- National
- आंगनबाड़ी वर्करों ने तहसीलदार को ज्ञापन सौंप ईधन और पिसाई के लिए मांगा पैसा
आंगनबाड़ी वर्करों ने तहसीलदार को ज्ञापन सौंप ईधन और पिसाई के लिए मांगा पैसा
आंगनबाड़ीवर्कर एंड हेल्पर्स यूनियन की एक बैठक लघु सचिवालय स्थित पार्क में हुई। बैठक की अध्यक्षता यूनियन की जिला कोषाध्यक्ष राजवंती डीघल ने की। बैठक के झज्जर तहसीलदार को मांगों के संबंध में ज्ञापन दिया गया।
ज्ञापन में कहा गया कि अभी तक ईधन,मसाला पिसाई सब्जी के पैसे नहीं दिए गए है। अगर पैसा नहीं आया तो जनवरी से सब्जी बनाना बंद कर दिया जाएगा। राज्य प्रधान छोटा बाई ने कहा कि अगर समय रहते उनकी मांग को पूरा नही किया गया तो यूनियन अपना धरना प्रदर्शन आगे भी जारी रखेगी। इस मौके पर उर्मिला, सुनीता, विद्या, अरवीन, पुष्पा, कमलेश, सुनीता, सीमा, शीला, शीलावंती, सविता, राजवंती, संतोष मौजूद रही।
आंगनबाड़ीवर्कर एंड हेल्पर की की मांगे
आंगनबाड़ीवर्कर एंड हेल्पर्स को सरकारी कर्मचारी का दर्जा दिया जाए। मानदेय हर माह की दस तारीख को दिया जाए। बच्चों को मिलने वाला शिक्षा सुरक्षा भत्ता हर साल दिया जाए। ईंधन पिसाई का पैसा हर माह दिया जाए।
आंगनबाड़ी भवनों का किराया समय पर दिया जाए। जिला मुख्यालयों पर बुलाने पर अलग से टीडीए दिया जाए। इन्क्रीमेंट हर वर्ष दिया जाए। बेटी बचाओ बेटी पढ़ाओ कार्यक्रम में होने वाला खर्च विभाग द्वारा दिया जाए। वर्दी का पैसा एक हजार रूपए दिया जाए। गर्मी सर्दी की छुट्टी लागू की जाए।
tgl_Latn sot_Latn hin_Deva hin_Deva awa_Deva hin_Deva kas_Deva hin_Deva hin_Deva